Babelscape/SREDFM huggingface dataset:
Μάχη της Κλείσοβας

Η Μάχη της Κλείσοβας ήταν πολεμικό γεγονός της Ελληνικής Επανάστασης του 1821 που έγινε το 1825 στην νησίδα Κλείσοβα της Λιμνοθάλασσας του Μεσολογγίου.

Toν Δεκέμβριο του 1825, oι Τούρκοι με αρχηγό τον Κιουταχή Πολιορκούσαν το Μεσολόγγι χωρίς ιδιαίτερη επιτυχία, έπειτα ήρθε και ο Ιμπραήμ όπου ανέλαβε αρχηγός της επιχείρησης χωρίς αποτέλεσμα. 

Προκειμένου να γίνει ευκολότερη η κατάκτηση του Μεσολογγίου, έπρεπε η Κλείσοβα, ένα μικρό νησάκι απέναντι από το Μεσολόγγι, να καταληφθεί για να κοπεί ο ανεφοδιασμός της πόλης. Η νησίδα φρουρούνταν από 130 άνδρες όλοι από την φρουρά του Μεσολογγίου. 

Ο Κιουταχής, για να αιφνιδιάσει την Κλείσοβα ώστε να μπορέσει να την κυριεύσει ευκολότερα, αποφάσισε να κάνει έναν αντιπερισπασμό. Προσποιήθηκε ότι θα επιτεθεί στο Μεσολόγγι, όμως άλλαξε απότομα πορεία και στράφηκε προς την Κλείσοβα. Ο Κιουταχής πραγματοποίησε έξι επιθέσεις χωρίς επιτυχία, έχοντας χάσει πολύ στρατό, αναγκάστηκε να υποχωρήσει. 

Ύστερα από την ανεπιτυχή προσπάθεια του Κιουταχή, ανέλαβε ο Ιμπραήμ και επιτέθηκε στην Κλείσοβα με πολυάριθμο στρατό. Οι Τούρκοι επιτέθηκαν έξι φορές εναντίον των Ελλήνων χωρίς επιτυχία. Μπορεί η μάχη της Κλείσοβας να κερδήθηκε από τους Έλληνες όμως αυτό δεν άλλαξε τη τύχη του Μεσολογγίου.
Γενίκιοϊ

Το χωριό Γενίκιοϊ (τουρκικά: "Yenikoÿ", σημαίνει "Νεοχώρι") είναι ένα χωριό της Τουρκίας κοντά στις Σαράντα Εκκλησιές. Ανήκει στον Δήμο Αρτεσκού (Μπαμπάεσκι) της Επαρχίας Κιρκλαρελί. Ο πληθυσμός ήταν σχεδόν αποκλειστικά ελληνικός, αλλά μετά την μικρασιατική καταστροφή και την ανταλλαγή πληθυσμών του 1923, οι κάτοικοι μετακινήθηκαν στην Ελλάδα, κυρίως στο Πεδινό Κιλκίς. Σύμφωνα με άλλες πηγές μερικοί μετακινήθηκαν και στη Βουλγαρία. Στη θέση τους ήρθαν Τούρκοι από τη Θεσσαλονίκη.

Η οικονομία του χωριού είναι κυρίως κτηνοτροφική / αγροτική.
S/2004 S 6

Το S/2004 S 6 είναι το προσωρινό όνομα ενός αντικειμένου που εμφανίζεται να βρίσκεται σε τροχιά γύρω από τον Κρόνο, κοντά στον δακτύλιο F. Δεν έχει προσδιοριστεί ακόμα αν πρόκειται για κάποια παροδική μάζα σκόνης ή αν είναι ένας στερεός στην σύνθεσή του μικρός δορυφόρος.
Λούρος

Ο Λούρος είναι ποταμός της Ηπείρου με συνολικό μήκος 80 χλμ. Πηγάζει από το όρος Τόμαρος, διασχίζει μία στενή χαράδρα κατηφορίζοντας προς τον νομό Πρέβεζας, περνάει από τα χωριά Βολιάστα, Μουσιωτίτσα, Κουκλέσι, Γωνιά, Παναγιά, Κλεισούρα και μετά το χωριό Κερασώνα τα νερά του εγκλωβίζονται από το Τεχνητό Υδροηλεκτρικό Φράγμα της ΔΕΗ Λούρου, ύψους 25 μ. και πλάτους 70 μ. Ένα τμήμα των υδάτων του Λούρου διοχετεύεται με σήραγγα ανατολικά μέσα από λόφο (κατασκευή: 1963) και ξαναπέφτει στο κεντρικό τμήμα του ποταμού, λίγο πριν το χωριό Άγιος Γεώργιος. Ο Λούρος εκβάλλει στον Αμβρακικό κόλπο, όπου σχηματίζεται το δέλτα Λούρου, που αποτελεί σημαντικό οικοσύστημα. Τα τελευταία χρόνια διαπιστώθηκε ότι ο Λούρος έχει υποστεί ρύπανση σε κάποια τμήματά του. Η περιοχή του Λούρου είναι ένα από τα δύο ποτάμια παγκοσμίως (το άλλο είναι ο Στρυμωνας) όπου απαντάται το απειλούμενο γκαβόχελο.
Exist Trace

Οι Exist Trace (ιαπωνικά: イグズィストトレイス, Χέπμπορν: Iguzisuto Toreisu, στυλιζαρισμένο ως: exist†trace) είναι ένα ιαπωνικό metal συγκρότημα του στυλ visual kei, και αποτελείται μόνο από γυναίκες. Είναι από το Τόκιο, και σχηματίστηκαν το 2003. 

Μέχρι στιγμής, το συγκρότημα έχει κυκλοφορήσει τρία singles και ένα mini άλμπουμ.Οι Exist Trace κυκλοφόρησαν ένα EP στις 21 Οκτωβρίου, 2009, με όνομα Ambivalent Symphony.
Ειρήνη του Καλλία

<br>

Η Ειρήνη του Καλλία είναι μια συνθήκη ειρήνης που συνομολογήθηκε περί το 449 π.Χ. μεταξύ της Δηλιακής Συμμαχίας (με ηγέτιδα την Αθήνα) και της Περσίας, τερματίζοντας τους Περσικούς Πολέμους. Πολλοί ιστορικοί ονομάζουν την ειρήνη Κιμώνειο, υποστηρίζοντας ότι κύριος συντελεστής της ήταν ο Κίμων με τις νίκες του εναντίον των Περσών. Ηταν το πρώτο σύμφωνο συμβιβασμού μεταξύ της Περσίας των Αχαιμενιδών και μιας ελληνικής πόλης. 

Τις διαπραγματεύσεις για την ειρήνη πραγματοποίησε ο Καλλίας, ένας Αθηναίος πολιτικός. Η Περσία είχε χάσει προοδευτικά έδαφος υπέρ των Ελλήνων, μετά το τέλος της εισβολής του Ξέρξη Α' το 479 π.Χ., και κατά το 450 π.Χ. ήταν έτοιμη για ειρήνη. Αλλά και η Αθήνα επιθυμούσε την ειρήνη, καθώς είχε πρόσφατα χάσει ολόκληρο στόλο βοηθώντας αιγυπτιακή εξέγερση εναντίον της Περσίας.

Η Ειρήνη του Καλλία έδωσε αυτονομία στις ιωνικές πόλεις στην Μικρά Ασία, απαγόρευσε την ίδρυση περσικών σατραπειών στην ακτή του Αιγαίου, και απαγόρευσε στα περσικά πλοία να έρχονται στο Αιγαίο. Η Αθήνα συμφώνησε να μην παρέμβει σε περσικές κτήσεις στη Μικρά Ασία, την Κύπρο, τη Λιβύη και την Αίγυπτο. Ακόμη μετά αυτήν την συμφωνία, η Συμμαχία της Δήλου δεν υπήρχε λόγος να υπάρχει

Κατηγορία:Συνθήκες ειρήνης αρχαίας ελληνικής ιστορίας
Mercedes-Benz SLR McLaren

Το Mercedes-Benz SLR McLaren ήταν ένα σπορ υπεραυτοκίνητο (supercar) υψηλών επιδόσεων που εξελίχθηκε από κοινού από την Mercedes-Benz και την McLaren. Το πλαίσιο κατασκευαζόταν στο Πόρτσμουθ, Ηνωμένο Βασίλειο, ενώ η συναρμολόγηση γινόταν στο χέρι, στο Γουόκινγκ, Ηνωμένο Βασίλειο. Ο κινητήρας παραγόταν στις εγκαταστάσεις της AMG στη Γερμανία.

Λανσαρίστηκε το 2003, με την παραγωγή να ανέρχεται στα 500 αντίτυπα το χρόνο, εντός του 7ετούς σχεδίου που είχε ήδη θέσει η Mercedes-Benz. Στις 4 Aπριλίου 2008, η Mercedes-Benz ανακοίνωσε την προσεχή λήξη της παραγωγής του, η οποία και ολοκληρώθηκε στις αρχές του 2009. Συνολικώς κατασκευάστηκαν 3.500 αντίτυπα, ενώ η εμπορική τιμή του στη Γερμανία, με την τότε ισοτιμία, ήταν 476.000 ευρώ.
Απόλλων 8

Η αποστολή Απόλλων 8 ήταν η δεύτερη επανδρωμένη πτήση στο διάστημα στο πλαίσιο του Προγράμματος Απόλλων της NASA.
Απόλλων 9

Η αποστολή Απόλλων 9 ήταν μέρος του Προγράμματος Απόλλων της NASA, που τελικό του στόχο είχε την προσεδάφιση ανθρώπων στη Σελήνη. Η συγκεκριμένη αποστολή είχε σαν στόχο να δοκιμαστεί η σεληνάκατος για πρώτη φορά κάτω από πραγματικές συνθήκες σε τροχιά γύρω από την Γη. Κατά την διάρκεια της αποστολής πραγματοποιήθηκαν οι ανάλογοι ελιγμοί αποσύνδεσης και επανασύνδεσης της σεληνακάτου με το μητρικό σκάφος.
Coldplay

Οι Coldplay είναι βρετανικό συγκρότημα της εναλλακτικής ροκ μουσικής που δημιουργήθηκε στο Λονδίνο το 1996.
Το συγκρότημα αποτελείται από τους Κρις Μάρτιν (πρώτη φωνή, πλήκτρα, κιθάρα), Τζόνι Μπάκλαντ (πρώτη κιθάρα), Γκάι Μπέριμαν (μπάσο) και Γουίλ Τσάμπιον (ντραμς, φωνητικά και άλλα μουσικά όργανα).
Κουμρουλάρι

Το χωριό Κουμρουλάρι (τουρκικά: Kumrular) είναι ένα χωριό της Τουρκίας κοντά στις Σαράντα Εκκλησιές. Ανήκει στον Δήμο Αρτεσκού (Μπαμπάεσκι) της Επαρχίας Κιρκλαρελί. Το χωριό ήταν ένα ελληνικό χωριό, αλλά μετά την μικρασιατική καταστροφή και την ανταλλαγή πληθυσμών του 1923, οι κάτοικοι μετακινήθηκαν στην Ελλάδα, μερικοί στο Πεδινό Κιλκίς, αλλά και στην Βουλγαρία. 

Η οικονομία του χωριού είναι κυρίως κτηνοτροφική/ αγροτική.
Μαρίνος Μητραλέξης

Ο Μαρίνος Μητραλέξης (1916-1948) υπήρξε διακεκριμένος πιλότος της ελληνικής Πολεμική Αεροπορίας. Γεννήθηκε το 1916 στο Μήλα Μεσσηνίας. Τον Οκτώβριο του 1935 εισήλθε στη Σχολή Αεροπορίας (Σχολή Ικάρων), από την οποία αποφοίτησε τον Αύγουστο του 1938 με τον βαθμό του Ανθυποσμηναγού και πτυχίο χειριστή. Υπηρέτησε σε διάφορες μονάδες και υπηρεσίες της Αεροπορίας και διακρίθηκε σε όλα τα πεδία μάχης του Β' Παγκοσμίου Πολέμου, τόσο στην Ελλάδα, όσο και στη Μέση Ανατολή επιδεικνύοντας θάρρος και ανδρεία. 

Στης 2 Νοεμβρίου 1940 και ενώ η Μοίρα βρισκόταν σε κατάσταση πλήρους επιφυλακής, δίνεται εντολή για άμεση απογείωση των έξι PZL, καθώς δεκαπέντε ιταλικά βομβαρδιστικά Cant Ζ1007 bis Alcione (συνοδεία επτά καταδιωκτικών) της 50ης Αυτόνομης Σμηναρχίας BT, πλησίαζαν στη Θεσσαλονίκη με αποστολή τον βομβαρδισμό της. Τα ελληνικά PZL εντοπίζουν τα ιταλικά βομβαρδιστικά και αρχίζει σφοδρή αερομαχία. Η αερομαχία μεταφέρεται λίγο έξω από την Θεσσαλονίκη (περιοχή Λαγκαδά) όπου βρίσκονταν παρατεταγμένα τα ελληνικά αντιαεροπορικά πυροβόλα, τα οποία ενισχύουν από εδάφους την εμπλοκή. Mια αρχικά άνιση (αριθμητικά) μάχη μετατρέπεται σε εποποιία. Σε αυτό το γεγονός συμβάλει η πράξη του Υποσμηναγού Μητραλέξη, ο οποίος αφού έχει "αδειάσει" τα πυρομαχικά του πάνω στο τρικινητήριο ιταλικό βομβαρδιστικό, δεν αρκείται σε αυτό (καθώς δεν καταρρίπτεται) και προβαίνει σε εμβολισμό, καταστρέφοντας το πηδάλιο της "ουράς" του ιταλικού βομβαρδιστικού, χρησιμοποιώντας την έλικα του αεροσκάφους του(!).

Το ιταλικό σκάφος μπαίνει σε περιδίνηση και συντρίβεται στο έδαφος. Το αεροσκάφος του Μητραλέξη με στρεβλωμένη την έλικά του, πραγματοποιεί αναγκαστική προσγείωση κοντά στο χώρο όπου συνετρίβη το ιταλικό βομβαρδιστικό. Εκεί συνειδητοποιεί ότι από το πενταμελές πλήρωμα οι τέσσερεις είναι σώοι (αφού χρησιμοποίησαν τα αλεξίπτωτά τους), τους συλλαμβάνει (αφού πρώτα τους έχει συστηθεί και χαιρετίσει στρατιωτικά) προτάσσοντας το περίστροφό του, τους επιβιβάζει σε αυτοκίνητο της Χωροφυλακής και τους οδηγεί στη Στρατιωτική Διοίκηση Θεσσαλονίκης (!). Το εκπληκτικό αυτό περιστατικό γίνεται αμέσως γνωστό στον ελληνικό και ξένο τύπο, ανεβάζει στα ύψη το ηθικό και την υπερηφάνεια της Αεροπορίας μας. Μάλιστα το περιστατικό αυτό βρήκε γρήγορα μιμητές, δίνοντας στον Μητραλέξη τη φήμη του θρυλικού χειριστή. Για την παράτολμη αυτή πράξη του, τιμήθηκε με το Χρυσούν Αριστείον Ανδρείας, ανώτατη ηθική αμοιβή σε καιρό πολέμου. Αξίζει να σημειωθεί ότι είναι ο μοναδικός Έλληνας Αεροπόρος στον οποίο απονεμήθηκε η διάκριση αυτή, ενώ διαρκούσε ο πόλεμος. Ο Μητραλέξης ασφαλώς δεν αρκέστηκε μόνο σε αυτό, καθώς συνέχισε τα κατορθώματά του και στη συνέχεια του πολέμου. 

Ακόμα και ο θάνατος του όμως, δεν υπήρξε άδοξος. Σκοτώθηκε τον Σεπτέμβριο του '48 όταν το αεροσκάφος Oxford με το οποίο πραγματοποιούσε αναγνωριστική αποστολή στο Αιγαίο, κατέπεσε μετά από βλάβη του κινητήρα, στη θαλάσσια περιοχή της Τήνου, όπου βυθίστηκε. Του απονεμήθηκε μετά θάνατον ο βαθμός του Αντισμηνάρχου αφού του είχαν αποδοθεί πολλές διακρίσεις για τη δράση του από το 1940 μέχρι το 1945.
Άνδρας

μικρογραφία|Συλλογή από 20 αρσενικά πορτρέτα
Άνδρας ή άντρας ονομάζεται ο άνθρωπος που ανήκει στο αρσενικό βιολογικό ή κοινωνικό φύλο . Με τον όρο "άνδρας" αναφερόμαστε συνήθως σε έναν ενήλικα αρσενικού φύλου. Για το παιδί ή τον έφηβο αρσενικού φύλου χρησιμοποιείται η λέξη "αγόρι". 

Όπως στα περισσότερα αρσενικά θηλαστικά, το γονιδίωμα ενός άνδρα κληρονομεί ένα χρωμόσωμα Χ από τη μητέρα του και ένα χρωμόσωμα Υ από τον πατέρα του. Το αρσενικό έμβρυο παράγει μεγαλύτερες ποσότητες ανδρογόνων και μικρότερες ποσότητες οιστρογόνων σε σχέση με ένα θηλυκό έμβρυο. Αυτή η διαφορά στις σχετικές ποσότητες αυτών των στεροειδών είναι υπεύθυνη σε μεγάλο βαθμό για τις διαφορές στη φυσιολογία που διαχωρίζουν τους άνδρες από τις γυναίκες. Κατά τη διάρκεια της εφηβείας, οι ορμόνες που προκαλούν την παραγωγή ανδρογόνων έχουν ως αποτέλεσμα την ανάπτυξη δευτερευόντων φυλετικών χαρακτηριστικών, και έτσι επιδεικνύουν μεγαλύτερες διαφορές ανάμεσα στα φύλα. Ωστόσο, υπάρχουν εξαιρέσεις στα παραπάνω όσον αφορά ίντερσεξ άτομα και τρανς άνδρες
Εκφυλισμένη τέχνη

"Γαλάζιος ίππος I" - Εξπρεσιονιστικός πίνακας του [[Φραντς Μαρκ]], 1911. Η ρήξη του εξπρεσιονισμού με τη γραμμικότητα και τις ρεαλιστικές απεικονίσεις της καθιερωμένης μέχρι τότε τέχνης συγκέντρωσε τα πυρά των ναζιστών.
Εκφυλισμένη τέχνη (γερμανικά: "Entartete Kunst") είναι ο όρος που χρησιμοποίησε το ναζιστικό καθεστώς της Γερμανίας για να περιγράψει ουσιαστικά οποιαδήποτε μορφή μοντέρνας τέχνης. Η τέχνη αυτού του είδους απαγορεύτηκε, με τη δικαιολογία ότι η φύση της ήταν μη-γερμανική ή "εβραιο-μπολσεβίκικη", και οι δημιουργοί της, που χαρακτηρίστηκαν "εκφυλισμένοι καλλιτέχνες" υπέστησαν διώξεις και ποινές. Διώχτηκαν από τις θέσεις διδασκαλίας σε πανεπιστήμια και σχολές, τους απαγορεύτηκε να εκθέτουν και να πωλούν τα έργα τους, και σε ορισμένες περιπτώσεις τους απαγορεύτηκε συνολικά να παράγουν τέχνη.

Η "Έκθεση Εκφυλισμένης Τέχνης", που διοργανώθηκε από το ναζιστικό κόμμα στο Μόναχο το 1937, αποτελούνταν από μοντερνιστικά έργα τέχνης, τοποθετημένα στο χώρο με χαοτικό τρόπο και συνοδευόμενα από απαξιωτικά, προπαγανδιστικά συνθήματα. Έχοντας σαν σκοπό της να στρέψει την κοινή γνώμη κατά του μοντερνισμού, η έκθεση ταξίδεψε σε αρκετές ακόμα πόλεις της Γερμανίας και της Αυστρίας. Η τέχνη που επέτρεπαν οι Ναζί να υπάρχει ήταν η -καθορισμένη σε στενά όρια- παραδοσιακή στο ύφος, που εξύψωνε τα ιδανικά της φυλετικής καθαρότητας, του μιλιταρισμού και της υποταγής στην εξουσία. Όμοια, η μουσική έπρεπε να είναι τονική, χωρίς επιρροές από την τζαζ που οι Ναζί θεωρούσαν μουσική των μαύρων και των Εβραίων. Οι ταινίες και τα θεατρικά έργα λογοκρίνονταν με το ίδιο σκεπτικό.
Βαλκανικό πεύκο

Το βαλκανικό ή μακεδονικό ή πενταβέλονο πεύκο ("Pinus peuce") είναι ένα είδος πεύκου, ιθαγενές των βουνών της Ελλάδας, της Βόρειας Μακεδονίας, της Βουλγαρίας, της Αλβανίας και της Σερβίας. Στην Ελλάδα απαντάται στην οροσειρά της Ροδόπης και στον Βόρα (Καϊμακτσαλάν). Φυτρώνει σε υψόμετρα από 600 μέχρι 2.300 μέτρα, φτάνοντας συχνά στην αλπική ζώνη. Τα ώριμα δέντρα έχουν ύψος 35 έως 40 μέτρα και διάμετρο κορμού 1,5 μέτρο.

Ανήκει στην ομάδα του υπογένους "Strobus" και όπως όλα τα μέλη αυτής της ομάδας, οι βελόνες του φύονται ανά πέντε σε βραχυκλάδια, μήκους 6 έως 9 εκατοστών. Οι κώνοι έχουν συνήθως μήκος 8-16 εκατοστά (σπάνια φτάνουν τα 20 εκατοστά). Οι σπόροι έχουν μέγεθος 6 έως 7 χιλιοστά και διαδίδονται μέσω του ανέμου, αλλά και με τη βοήθεια του πτηνού καρυοθραύστης ("Nucifraga caryocatactes"). Είναι πολύ ανθεκτικό στον μύκητα "Cronartium ribicola".

Το Βαλκανικό πεύκο είναι, επίσης, δημοφιλές διακοσμητικό δέντρο σε πάρκα και μεγάλους κήπους. Μεγαλώνει αργά και σταθερά και είναι ανθεκτικό στους ανέμους και στο δριμύ χειμερινό ψύχος, αφού αντέχει τουλάχιστον στους -45° C.


Κατηγορία:Καλλωπιστικά δέντρα
Κατηγορία:Πευκοειδή
Προφυλακτικό

Προφυλακτικό σε οβελίσκο στο [[Μπουένος Άιρες]], [[Αργεντινή]]
Το προφυλακτικό (ή κοινώς καπότα) είναι ένα αντικείμενο που συνήθως φτιάχνεται από λάτεξ ή πολυουρεθάνη και χρησιμοποιείται κατά τη σεξουαλική πράξη, με σκοπό την αποφυγή εγκυμοσύνης και μετάδοσης σεξουαλικώς μεταδιδομένων νοσημάτων όπως η σύφιλη και το AIDS. Υπάρχουν τόσο αντρικά όσο και γυναικεία προφυλακτικά, αλλά τα πρώτα είναι πιο διαδεδομένα.
Κυρρηστική

Η Κυρρηστική ήταν αρχαία χώρα στη περιοχή της Συρίας που εκτεινόταν μεταξύ του όρους Αμανού, δυτικά, της Κομμαγηνής, βόρεια, του Ευφράτη (ανατολικά) και της Χαλκιδικής της Συρίας και του ποταμού "Ορόντη", (νότια).

Κυριότερες πόλεις της Κυρρηστικής πολλών από τις οποίες έχουν διασωθεί και νομίσματα, ήταν η Κύρρος, πρωτεύουσα αυτής, από την οποία και ονομάσθηκε η χώρα, η Βέροια Συρίας, (το σημερινό Χαλέπι), η Ιερόπολις ή Ιεράπολη Συρίας, (η παλαιά Βαμβύκη), η Ηράκλεια που απείχε περί τα 4 χλμ. από το αρχαίο ιερό της Κυρρηστίδος Αθηνάς που λατρεύονταν ιδιαίτερα στη περιοχή, καθώς και άλλες μικρότερες πόλεις όπως ο Εύρωπος, η Νικατορίς, το Ζεύγμα (παρά τον Ευφράτη) και ο Μελεάγρου Χάραξ. 

Κατά τους χρόνους του Μ. Αλεξάνδρου της χώρας αυτής και ιδιαίτερα της πόλης Βαμβύκης δυνάστευε ο Αρχιερέας Αβδ Χαδάδ (ή Αμπντ. Χαντάντ) στο όνομα του οποίου είχαν κοπεί νομίσματα. Στην εποχή των Επιγόνων Βασιλείς της περιοχής ήταν οι Σελευκίδες. Στη χώρα αυτή συνελήφθη το 286 π.Χ. ο Δημήτριος ο Πολιορκητής από τον Σέλευκο.

Οι Κυρρηστές, όπως αναφέρονταν οι κάτοικοι της χώρας θεωρούνταν από τους πλέον απείθαρχους υπηκόους των Σελευκιδών. Αυτό αποκαλύπτεται από την μεγάλη στάση τους, επί Αντιόχου Γ΄ του Μεγάλου, που τελικά καταβλήθηκε με τακτική μάχη, όταν υποκινούμενοι από τον Αχαιό, αρνήθηκαν να ακολουθήσουν τον Ηγεμόνα τους στην κατά Βαβυλώνα εκστρατεία του. Επί Αντιόχου του Γρυπού τύραννος της Κυρρηστικής ήταν ο Ηρακλείων και μετά τον θάνατο αυτού η σύζυγός του Λαοδίκη Δ' της Συρίας και στη συνέχεια ο γιος του Διονύσιος. 
Κατά τους ρωμαϊκούς χρόνους η Κυρρηστική καταλήφθηκε και κατέστη επαρχία της Ασίας. Αργότερα η χώρα αυτή περιήλθε στη Βυζαντινή Αυτοκρατορία από την οποία και την κατέλαβαν οι Άραβες περί τον 7ο αιώνα (μ.Χ.).
Ρόνι Τζόρνταν

Ο Ρόνι Τζόρνταν ("Ronny Jordan", 29 Νοεμβρίου 1962 - 13 Ιανουαρίου 2014) ήταν Άγγλος κιθαρίστας και από τους πρωτοπόρους του κινήματος της acid jazz στα τέλη του 20ού αιώνα. Επιπρόσθετα, μπορεί να συμπεριληφθεί σε αρκετά άλλα είδη της τζαζ, όπως soul jazz, contemporary jazz, jazz funk, crossover jazz και smooth jazz.
Ανδρέας Ιωαννίδης

Ο Ανδρέας Ιωαννίδης είναι Κύπριος ποδοσφαιριστής που αγωνιζόταν στο χώρο της μεσαίας γραμμής. Αγωνίστηκε για 20 χρόνια στη Νέα Σαλαμίνα Αμμοχώστου.
Τρίτσερο

Το Τρίτσερο (ιταλικά: "Tricerro") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 50χμ. βορειοανατολικά του Τορίνου και 11χμ. νοτιοδυτικά του Βερτσέλλι.

Συνορεύει με τους εξής δήμους: Κοσταντσάνα, Ντεζάνα, Ρονσέκκο και Τρίνο.
Ντεζάνα

Η Ντεζάνα (ιταλικά: "Desana") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 60χμ. βορειοανατολικά του Τορίνου και 8χμ. νοτιοδυτικά του Βερτσέλλι.

Συνορεύει με τους εξής δήμους: Αζιλιάνο Βερτσελλέζε, Βερτσέλλι, Κοσταντσάνα, Λινιάνα, Ρονσέκκο και Τρίτσερο.
Κοσταντσάνα

Η Κοσταντσάνα (ιταλικά: "Costanzana") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 60χμ. βορειοανατολικά του Τορίνου και 10χμ. νοτιοδυτικά του Βερτσέλλι.

Συνορεύει με τους εξής δήμους: Αζιλιάνο Βερτσελλέζε, Ντεζάνα, Περτένγκο, Ρίβε, Τρίτσερο και Τρίνο της επαρχίας του Βερτσέλλι και με Μπαλτζόλα και Μοράνο Πάδου της επαρχίας της Αλεξάνδρειας.
Τζον Γουέιν

Ο Τζον Γουέιν ("John Wayne", πραγματικό όνομα: "Marion Robert Morrison", 26 Μαΐου 1907 – 11 Ιουνίου 1979), ήταν Αμερικανός ηθοποιός, σκηνοθέτης και παραγωγός ταινιών. Αποτέλεσε την ενσάρκωση του αρρενωπού άνδρα και αποτελεί πλέον αμερικανικό είδωλο. Έμεινε διάσημος για τη χαρακτηριστική του φωνή, το βάδισμα και το ύψος του. Ήταν γνωστός επίσης για τις συντηρητικές πολιτικές ιδέες του και για τις αντικομμουνιστικές θέσεις του κατά την περίοδο του μακαρθισμού στην Αμερική της δεκαετίας του 1950. 

Ο Γουέιν τοποθετήθηκε στην τρίτη θέση μιας λίστας με τους αγαπημένους Αμερικανούς σταρ. Είναι κι ο μοναδικός μη εν ζωή σταρ που κοσμεί τη συγκεκριμένη λίστα, κάθε χρονιά από το 1994. Το Αμερικανικό Ινστιτούτο Κινηματογράφου τον έχει κατατάξει 13ο στη λίστα με τους 25 μεγαλύτερους σταρ όλων των εποχών.
Πολυμήλη

Στην ελληνική μυθολογία με το όνομα Πολυμήλη είναι γνωστά τα παρακάτω τρία πρόσωπα:
# Ηρωίδα θυγατέρα του Φύλαντα, η οποία ζευγάρωσε με τον θεό Ερμή και απέκτησε από αυτόν ένα παιδί, τον Εύδωρο. Στη συνέχεια παντρεύτηκε τον `Εχεκλο. Αυτή η Πολυμήλη αναφέρεται στην "Ιλιάδα" (Π 180 κ.ε.).
# Κόρη του Πηλέα ή του `Ακτορα. Κατά την παράδοση που την αναφέρει ως κόρη του `Ακτορα, η Πολυμήλη παντρεύτηκε τον Πηλέα πριν από τον γάμο του με τη Θέτιδα, τη μητέρα του Αχιλλέα. Άλλη παράδοση την αναφέρει ως κόρη του Πηλέα, η οποία παντρεύτηκε τον Μενοίτιο και γέννησε τον Πάτροκλο.
# Κόρη του θεού των ανέμων Αιόλου, η οποία υπήρξε ερωμένη του Οδυσσέα κατά την παραμονή του στην αυλή του Αιόλου.
Ζαν-Κλοντ Βαν Νταμ

Ο Ζαν-Κλοντ Βαν Νταμ ("Jean-Claude Van Damme", 18 Οκτωβρίου 1960) είναι Βέλγος ηθοποιός και πρώην αθλητής πολεμικών τεχνών. Έχει πρωταγωνιστήσει κυρίως σε ταινίες πολεμικών τεχνών και σε ταινίες δράσης. Γεννήθηκε στις 18 Οκτωβρίου 1960 στο Βέλγιο και ξεκίνησε τις πολεμικές τέχνες σε ηλικία 10 ετών. Στη συνέχεια έδειξε κλίση και στο μπόντι μπίλντινγκ και κέρδισε τον τίτλο Mr. Belgium. Έπειτα όμως αποφάσισε να ασχοληθεί με την υποκριτική. Έτσι λοιπόν κατέληξε στο Χόλιγουντ, αφού πρώτα έκανε ένα πέρασμα από το Χονγκ Κονγκ. 
Εκεί ασχολήθηκε με πολλά επαγγέλματα, προτού τελικά γίνει διάσημος με την ταινία "Bloodsport" το 1988. Ακολούθησαν οι ταινίες "Κickboxer" και "Cyborg" το 1989, "Lionheart" το 1990 και άλλες ταινίες, όπως: "Death Warrant", "Double Impact", "Universal Soldier" του Ρόλαντ Έμεριχ με τον Ντολφ Λούντγκρεν στο ρόλο του συμπρωταγωνιστή, "Hard Target", "Timecop", το οποίο ήταν και η πιο πετυχημένη ταινία στην καριέρα του, και το "Sudden Death".
Οι επόμενες ταινίες του δεν είχαν την ίδια απήχηση.

Οι πολεμικές τέχνες που γνωρίζει είναι Σότοκαν καράτε, Μάι Τάι, Κικ μπόξινγκ και Τάε Κβο Ντο.
Πολύμηλος

Στην ελληνική μυθολογία με το όνομα Πολύμηλος (που σημαίνει «αυτός που έχει πολλά πρόβατα») είναι γνωστός ο γιος του Αργέου (για τον λόγο αυτό αποκαλείται και «Αργεάδης»), ένας από τους Λυκίους συμμάχους των Τρώων κατά τον Τρωικό Πόλεμο. Ο Πολύμηλος αναφέρεται στην "Ιλιάδα" (ραψωδία Π, στίχος 417).
Pax Romana

Η Ρωμαϊκή Αυτοκρατορία στην μεγαλύτερή της έκταση με τις κατακτήσεις του [[Τραϊανός|Τραϊανού]]Pax Romana (λατινική φράση που μεταφράζεται ως "Ρωμαϊκή Ειρήνη") ήταν η μεγάλη περίοδος σχετικής ειρήνης και αμελητέας επέκτασης μέσω στρατιωτικών επιχειρήσεων της Ρωμαϊκής Αυτοκρατορίας, τον 1ο και 2ο αιώνα μ.Χ. Καθώς την καθιέρωσε ο Καίσαρας Αύγουστος καλείται μερικές φορές και Pax Augustus. Διήρκεσε περίπου από το 27 π.Χ. μέχρι το 180 μ.Χ..
Παρά τον όρο, η περίοδος δεν ήταν χωρίς ένοπλες συρράξεις, καθώς οι Αυτοκράτορες συχνά έπρεπε να καταπνίγουν επαναστάσεις. Επιπλέον, τόσο συνοριακές αψιμαχίες όσο και κατακτητικοί πόλεμοι έλαβαν χώρα αυτή την περίοδο. Ο Τραϊανός έκανε σειρά εκστρατειών εναντίον των Πάρθων, ενώ ο Μάρκος Αυρήλιος ξόδεψε σχεδόν όλη την τελευταία δεκαετία της εξουσίας του πολεμώντας Γερμανικά φύλα.

Παρόλ' αυτά καθώς το εσωτερικό της Αυτοκρατορίας έμεινε ουσιαστικά ανέγγιχτο από πολέμους, η Pax Romana ήταν μια περίοδος σχετικής ηρεμίας, στην οποία η Ρώμη δεν υπέστη ούτε μεγάλους εμφύλιους πολέμους, ούτε σοβαρές εισβολές. Κατά την περίοδο αυτή το Ρωμαϊκό εμπόριο άνθισε, ανεμπόδιστο από πειρατές ή εχθρικά στρατεύματα.

Η Pax Romana έληξε το 180 μ.Χ. με τον θάνατο του Μάρκου Αυρήλιου..
S/2004 S 4

Το S/2004 S 4 είναι το προσωρινό όνομα με το οποίο είναι γνωστό ένα αντικείμενο το οποίο εντοπίστηκε να βρίσκεται σε τροχιά γύρω από τον Κρόνο, εντός του δακτυλίου F. Εντοπίστηκε στις 21 Ιουνίου του 2004 από τον J. N. Spitale (μέλος της Cassini Imaging Science Team), στην προσπάθειά του να επιβεβαιώσει την τροχιά ενός άλλου αντικειμένου, του S/2004 S 3. Αυτό εμφανιζόταν σε κάποια φωτογραφία που είχε τραβήξει ο δορυφόρος Cassini, 5 ώρες νωρίτερα από αυτήν στην οποία εμφανιζόταν το S/2004 S 4, ενώ είχε εντοπιστεί εξωτερικά του δακτυλίου F (και όχι εσωτερικά όπως το S 4). Η ανακοίνωση του έγινε στις 9 Σεπτεμβρίου του ίδιου έτους 

Έκτοτε, δεν έχει υπάρξει κάποια άλλη αξιόπιστη παρατήρηση του. Σε μία εκτεταμένη φωτογράφιση σε μία περίοδο 4 χιλιομέτρων στην περιοχή του, που έγινε τις 15 Νοεμβρίου του 2004, δεν έγινε δυνατόν να εντοπιστεί. Για τον λόγο αυτό, υπάρχει η άποψη πως ήταν μια προσωρινή μάζα υλικού που στη συνέχεια διαλύθηκε.

Μία πιθανή άποψη είναι πως τα S 3 και S 4 είναι ένα ενιαίο αντικείμενο πού έχει μία τροχιά με μία ελαφρώς διαφορετική κλίση σε σχέση με το δακτύλιο F, και για τον λόγο αυτό εμφανίζεται σαν να βρίσκεται τόσο στο εσωτερικό όσο και στο εξωτερικό μέρος από αυτόν. Έχει ημιάξονα τριχιάς περίπου 140.000 χλμ. από τον Κρόνο.

Αν τελικά το S/2004 S 4 είναι ένα συμπαγές σώμα, τότε θα πρέπει να έχει διάμετρο 3 με 5 χιλιόμετρα, με βάση τη φωτεινότητα.
Πολύξενος

Στην ελληνική μυθολογία με το όνομα Πολύξενος (στην "Ιλιάδα" αναφέρεται ως Πολύξεινος) είναι γνωστά τα παρακάτω τρία πρόσωπα:

# Ηγεμόνας της Ελευσίνας ή γιος του Ιάσονα και της Μηδείας. Υπήρξε ένας από τους πρώτους ιερείς της Δήμητρας και ένας από τους πρώτους που μυήθηκε στα Ελευσίνια Μυστήρια
# Βασιλιάς της `Ηλιδας, γιος του Αγασθένη, εγγονός του βασιλιά Αυγεία και στρατηγός των Επειών ("Ιλιάδα", Β 623). Στον Πολύξενο αυτόν έφεραν τα βόδια του Ηλεκτρύωνα τα παιδιά του Πτερελάου.
# `Ενας από τους μνηστήρες της Πηνελόπης, ο οποίος είχε συμμετάσχει και στον Τρωικό Πόλεμο.
Πράχοβα

thumb|200px|Η θέση της Πράχοβα στη Ρουμανία
Η Πράχοβα αποτελεί διοικητικό διαμέρισμα, (νομό), στη νοτιοκεντρική Ρουμανία. Η έκτασή της φθάνει περίπου τα 4.700 τ.χλμ. και περιλαμβάνει τμήμα των ανατολικών Καρπαθίων και Υποκαρπαθίων Ορέων. Πρωτεύουσα της Πράχοβας είναι το Πλοέστι.

Η περιοχή αυτή είναι γνωστή από τον μεγάλο αριθμό πετρελαιοπηγών και μεγάλων διυλιστηρίων, αποτελώντας κυρίαρχο κέντρο της ρουμανικής πετρελαϊκής βιομηχανίας. Κατά την απογραφή του 1989 αριθμούσε 876.053 κατοίκους.
Μαξ Ράινχαρντ

Ο Μαξ Ράινχαρντ ("Max Reinhardt", 9 Σεπτεμβρίου 1873 - 31 Οκτωβρίου 1943) ήταν Αυστριακός θεατρικός σκηνοθέτης.
Βέδας

Προσωπογραφία του Βέδα στα χρονικά της [[Νυρεμβέργη|Νυρεμβέργης]] ([[1493]])

Ο Βέδας ή Άγιος Βέδας ή Σεβάσμιος Βέδας () (672 – 735) ήταν Βενεδικτίνος μοναχός σε μοναστήρι της Νορθουμβρίας, περίφημος εκκλησιαστικός συγγραφέας και ιστορικός, συγγραφέας του έργου "Εκκλησιαστική ιστορία της Αγγλίας". 

Η Ρωμαιοκαθολική εκκλησία αναγνώρισε την αγιότητά του μετά τον θάνατό του. Πέρασε όλη την ζωή του διδάσκοντας και γράφοντας. Προσήλθε στον εκκλησιαστικό κλάδο από την ηλικία των 7 ετών, με τον βαθμό του διακόνου στα 19 και ιερέα στα 30. Το έργο του το ολοκλήρωσε σε ηλικία 59 ετών το 731. Η συλλογή του στην βιβλιοθήκη του περιλάμβανε γύρω στα 500 βιβλία. Ήταν η μεγαλύτερη Ευρωπαϊκή συλλογή της εποχής του. Η κύρια ασχολία του εκτός από την γραφή ήταν η ανάγνωση και ερμηνεία αρχαίων Ελλήνων και Λατίνων σοφών.

Στην Εκκλησιαστική ιστορία, που ήταν το σημαντικότερο έργο του, περιγράφει σε 5 βιβλία και 400 σελίδες την ιστορία της χώρας του, από την εποχή του Ιουλίου Καίσαρα μέχρι την ημερομηνία που ολοκλήρωσε το έργο του (731). Είναι ο μοναδικός μεσαιωνικός συγγραφέας, που περιγράφει στοιχεία της ιστορίας της χώρας του στην προ Χριστού εποχή. Εκτός από τον ιστορικό, ασχολήθηκε και με τον επιστημονικό τομέα: μελέτησε τις κινήσεις, τις φάσεις της Σελήνης γύρω από την Γη, καθώς και τον ζωδιακό κύκλο. Οι μελέτες του τον οδήγησαν σε νέο επαναπροσδιορισμό του χρόνου ηλικίας της γης και του σύμπαντος, κάτι που οδήγησε τον επίσκοπο Βίλφριντ να τον κατηγορήσει σαν αιρετικό, με αποτέλεσμα ο Βέδας να ανακαλέσει τις απόψεις του.

Κατηγορία:Ιστορία της Αγγλίας
Πιέτρο Μπαντόλιο

Ο Πιέτρο Μπαντόλιο (ιταλικά: "Pietro Badoglio", 28 Σεπτεμβρίου 1871 - 1 Νοεμβρίου 1956) ήταν Ιταλός στρατάρχης, διπλωμάτης, αντιβασιλεύς και πολιτικός.

Γεννήθηκε το 1871. Ακολούθησε τον στρατιωτικό κλάδο και κατά τον Ιταλοτουρκικό πόλεμο του 1911 υπηρέτησε στο επιτελείο της Τρίπολης. Στον Α΄ Παγκόσμιο Πόλεμο σχεδίασε και εκτέλεσε με επιτυχία επίθεση στο όρος Σαμποτίνο που προηγήθηκε της πτώσης της Γκορίτσια, τον Αύγουστο του 1916. Στη μάχη του Καπορέτο διοικούσε το 27ο Σώμα Στρατού. Τον Φεβρουάριο του 1918 ανέλαβε τη θέση του υπαρχηγού στο Γενικό Επιτελείο υπό τον Ντιάζ. Διεύθυνε ο ίδιος τις προκαταρκτικές διαπραγματεύσεις της ανακωχής την οποία και υπέγραψε ως αντιπρόσωπος της Ιταλίας.

Το 1919 έγινε στρατηγός και το 1923 ανέλαβε πρέσβης της Ιταλίας στη Βραζιλία απ' όπου και ανακλήθηκε και ανέλαβε Διοικητής της Λιβύης κατά το χρονικό διάστημα 1928-1933. Στις 25 Ιουνίου 1926 προήχθη στον βαθμό του στρατάρχη. Στη συνέχεια ανέλαβε αρχιστράτηγος των ιταλικών δυνάμεων κατά τον ιταλο-αβησσυνιακό πόλεμο οπότε και ορίστηκε Αντιβασιλεύς της Ιταλικής Ανατολικής Αφρικής.

Κατά τον Β΄ παγκόσμιο Πόλεμο υπήρξε αρχηγός του Γενικού Επιτελείου. Υπό τις διαταγές του καταλήφθηκε το Βασίλειο της Αλβανίας και στη συνέχεια ξεκίνησε ο Ελληνοϊταλικός πόλεμος του 1940. Μετά την απόβαση των συμμάχων στη Σικελία προσπάθησε την απαγκίστρωση της Ιταλίας από τον Άξονα. Μετά τη σύλληψη του Μπενίτο Μουσολίνι στις 25 Ιουλίου του 1943 ανέλαβε κατ' εντολή του Βασιλέως τη προεδρία της ιταλικής κυβέρνησης. Τη θέση αυτή διατήρησε μέχρι τις 9 Ιουνίου 1944, μετά την παραίτηση του Βασιλέως Βίκτωρα Εμμανουήλ Γ΄, οπότε και παρέδωσε στην υπό τον Ιβανόε Μπονόμι δημοκρατική κυβέρνηση.

Το 1947 εισήχθηκε σε δίκη για συνεργασία με το φασιστικό καθεστώς όπου και καταδικάστηκε με συνέπεια ν' αποβληθεί της Γερουσίας της οποίας αποτελούσε μέλος. Πέθανε στο Μιλάνο το 1956.
Σπυρομήλιος

Ο Σπύρος ή Σπυρίδων Μήλιος (1800-1880), γνωστός και ως Σπυρομήλιος, υπήρξε στρατιωτικός, αγωνιστής της Επανάστασης του 1821, πολιτικός, πληρεξούσιος, βουλευτής και πέντε φορές υπουργός Στρατιωτικών, διοικητής της σχολής Ευελπίδων.
Νεκτάριος Αλεξάνδρου

Ο Νεκτάριος Αλεξάνδρου (19 Δεκεμβρίου 1983) είναι διεθνής Κύπριος ποδοσφαιριστής, ο οποίος παίζει στην μεσαία γραμμή και αγωνίζεται στον ΑΠΟΕΛ.
Πολυξώ

Στην ελληνική μυθολογία με το όνομα Πολυξώ είναι γνωστά τα παρακάτω 5 πρόσωπα:
# Η σύζυγος του Τληπολέμου από τη Ρόδο, που διοργάνωσε ταφικούς αγώνες προς τιμή του συζύγου της, ο οποίος είχε σκοτωθεί στον Τρωικό Πόλεμο. Η Πολυξώ θεωρούσε υπαίτιο του πολέμου την Ωραία Ελένη και για να την εκδικηθεί, όταν η Ελένη πήγε στη Ρόδο μετά τον θάνατο του συζύγου της Μενελάου, μετεμφίεσε τις δούλες της ως Ερινύες και τις έστειλε να καταδιώξουν την Ελένη. Οι μεταμφιεσμένες δούλες εξανάγκασαν την Ελένη να απαγχονισθεί.
# Μία από τις Ναϊάδες Νύμφες, αδελφή της Καλιάδνης. Η Πολυξώ αυτή υπήρξε μία από τις δέκα διαφορετικές γυναίκες του Δαναού, με τον οποίο απέκτησε τις παρακάτω 12 από τις 50 Δαναΐδες: Ανθήλεια, Αυτονόη, Βρύκη, Γλαυκίππη, Ερατώ, Ευίππη, Ευρυδίκη, Ηλέκτρα, Θεανώ, Κλεοδώρη, Κλεοπάτρα και Στύγνη.
# Η σύζυγος του Νυκτέως, μητέρα της Αντιόπης και της Νυκτεΐδας.
# Μία από τις Υάδες και από τις τροφούς του θεού Διονύσου.
# Τροφός της Υψιπύλης, βασίλισσας της Λήμνου.
Σπύρος Κοκκινάκης

Ο Σπύρος Κοκκινάκης είναι Έλληνας ποιητής και διδάκτωρ Κοινωνικών Επιστημών.
Παναγιώτα Σμυρλή

μικρογραφία|Ανθείας 201μικρογραφία|Ο γάτος με το ψάθινο καπέλο
μικρογραφία|Έρωτας ποταμός
μικρογραφία|Τα τζοβαΐρια της αγάπης
μικρογραφία|Εφτά φεγγάρια
μικρογραφία|Λευκό βαθύ
μικρογραφία|Η σφυρίχτρα της Στέφης
Η Παναγιώτα Σμυρλή, (Πάτρα 1959-), είναι Ελληνίδα συγγραφέας .

Γεννήθηκε και ζει στην Πάτρα με καταγωγή από τη Σμύρνη της Μικράς Ασίας είναι παντρεμένη με τον Θωμά Στρατόπουλο και έχει δύο γιους. Έχει γράψει μυθιστορήματα για μεγάλους και παιδιά, παραμύθια καθώς και συλλογές διηγημάτων ενώ έχει αρθρογραφήσει σε εφημερίδες και περιοδικά. Το έργο της "Ανθείας 201", έχει βραβευτεί από τον Κύκλο του Ελληνικού παιδικού βιβλίου για τη νεανική ηλικία. Τα «Τζοβαΐρια της αγάπης» είναι βραβευμένα από το Αφγανιστάν και την Ινδία. «Ο γάτος με το ψάθινο καπέλο» έχει ενταχθεί στη γλώσσα της Δ΄ τάξης δημοτικού. Διηγήματά της έχουν περιληφθεί σε συλλογικούς τόμους: "Θα 'θελα τόσα να σου πω μαμά, θα 'θελα τόσα να σου πω μπαμπά", "Ιστορίες που γράφει η ζωή", "Αθάνατο Ολυμπιακό πνεύμα" (Εκδόσεις Ψυχογιός, 2001, 2002, 2003) "Σου γράφω ένα γράμμα" (Εμπειρία Εκδοτική, 2008 ). Της έχει απονεμηθεί το πανευρωπαϊκό βραβείο διηγήματος για το διήγημα «Σπασμένο Ρόδι».
Ρωσική Ορθόδοξη Εκκλησία

Η Ρωσική Ορθόδοξη Εκκλησία (ρωσικά: Ру́сская Правосла́вная Це́рковь, αναφέρεται και ως «Моско́вский Патриарха́т», Πατριαρχείο Μόσχας, γνωστό και ως Πατριαρχείο Ρωσίας) είναι θρησκευτικό σώμα πιστών με χιλιετή ιστορία ισχυρής πνευματικής και πολιτικής επιρροής στα τεκταινόμενα της ρωσικής ιστορίας. Επιβιώνοντας στη εποχή της Ένωσης των Σοβιετικών Σοσιαλιστικών Δημοκρατιών απλώς ως ελεγχόμενο σώμα, η ρωσική ορθόδοξη εκκλησία ανέκτησε τους πιστούς της αλλά και την πολιτική της επιρροή στις αρχές της δεκαετίας του '90. Είναι αυτοκέφαλη ανατολική ορθόδοξη εκκλησία, σε κοινωνία με τις υπόλοιπες ανατολικές ορθόδοξες εκκλησίες. Στην πνευματική και διοικητική δικαιοδοσία της υπάγονται και πολλές ενορίες που βρίσκονται εκτός Ρωσίας.
Οι τέσσερεις ευγενείς αλήθειες

Οι τέσσερεις ευγενείς αλήθειες (ή οι τέσσερεις αλήθειες των ευγενών) (catvāri āryasatyāni, 'phags pa'i bden pa bzhi, ή cattāri ariyasaccāni) είναι μία από τις θεμελιωδέστερες βουδιστικές διδασκαλίες. Υπό την ευρεία έννοια αυτές οι τέσσερεις αλήθειες σχετίζονται με τη φύση, την προέλευση την απελευθέρωση και την ατραπό που οδηγεί στην απελευθέρωση από την οδύνη. Ταξινομούνται ανάμεσα στις αλήθειες που κατανόησε ο Γκοτάμα Βούδας κατά τη διάρκεια της εμπειρίας της φώτισης. 

Οι τέσσερεις ευγενείς αλήθειες εμφανίζονται συχνά στα Χειρόγραφα Πάλι τα αρχαιότερα βουδιστικά κείμενα. Οι πρώιμες διδασκαλίες και η παραδοσιακή κατανόηση στην Τεραβάντα είναι ότι οι τέσσερεις αλήθειες είναι προχωρημένη διδασκαλία για εκείνους που είναι έτοιμοι να τις κατανοήσουν. Ο Βουδισμός Μαχαγιάνα, αντίθετα, τις θεωρεί πρωταρχικές διδασκαλίες για ανθρώπους που δεν είναι έτοιμοι για τις διδασκαλίες του.

Ορισμένοι θεωρούν τον όρο αλήθειες ως λανθασμένη μετάφραση, κάποιος μάλιστα προτείνει τον όρο πραγματικότερες ως καλύτερη επιλογή από την άποψη της αρχικής γραμματικής. Ωστόσο, οι πρώτοι θιβετανοί Λοτσάβα (Σανσκρ.: locchāwa, Θιβετ.: lo ts'a ba), που μελέτησαν προσεκτικά τη σανσκριτική γραμματική, μετέφρασαν τον όρο από τα Σανσκριτικά στη θιβετιανή γλώσσα ως «bden pa» που σημαίνει «αλήθεια».
Ελληνική Ορθόδοξη Εκκλησία

Η Ελληνική Ορθόδοξη Εκκλησία σχηματίζεται από αρκετές αυτοκέφαλες εκκλησίες, στο ευρύτερο σώμα (κοινωνία) του ανατολικού ορθόδοξου χριστιανισμού η λειτουργία του οποίου διεξάγεται παραδοσιακά στην Ελληνιστική Κοινή, την γλώσσα της Καινής Διαθήκης, και της οποίας ο κλήρος είναι πλήρως ή κυρίαρχα ελληνικός εθνικά ή ήταν κατά το μεγαλύτερο τμήμα της ιστορίας της, όπως στην περίπτωση της Αντιόχειας, που τέθηκε υπό πλήρη μη ελληνικό έλεγχο περί το 1899.
Πέρασμα του Πάνιξ

Τα στρατεύματα του Σουβόροφ διασχίζουν τις Ελβετικές Άλπεις. Πίνακας του [[Βασίλι Σουρίκοβ]]

Το Πέρασμα του Πάνιξ ή Πέρασμα του Πάνιξερ (Ρομανσικά: Pass dil Veptga, Γερμανικά: Panixerpass) είναι ένα ορεινό μονοπάτι των Ελβετικών Άλπεων στο καντόνι του Γκραουμπύντεν.

Ήταν μια σημαντική ορεινή οδός που επέτρεπε τη ροή εμπορευμάτων από το καντόνι του Γκλάρους στην Ιταλία. Συνδέει το Έλμ (καντόνι Γκλαρούς) στην κοιλάδα του Σέρνφταλ με το Πίγκνιου (Πάνιξ) στην κοιλάδα του Βορντερχάιν (καντόνι του Γκραουμπύντεν). Βρίσκεται σε υψόμετρο 2407 μέτρων και δεν είναι διασχίσιμο με αυτοκίνητο.

Τον Οκτώβριο του 1799 ο Ρώσος στρατηγός Αλεξάντερ Σουβόροφ, εφαρμόζοντας τακτική (στρατηγική) υποχώρηση, χρησιμοποίησε το μονοπάτι για να διαφύγει από τα Γαλλικά Επαναστατικά στρατεύματα περνώντας στην Ιταλία και ανασυγκροτώντας μετέπειτα τα στρατεύματά του στην Αυστρία.

Κατηγορία:Γεωγραφία της Ελβετίας
Τοντόρ Μπαρζόφ

Ο Τοντόρ Μπαρζόφ ("Тодор Барзов") (γενν. 1953) είναι παλαίμαχος διεθνής Βούλγαρος ποδοσφαιριστής. Αγωνιζόταν ως επιθετικός μέσος και ήταν σπεσιαλίστας στα χτυπήματα φάουλ, πέναλτι και κόρνερ.
Καίτη Γκρέυ

Η Καίτη Γκρέυ (πραγματικό όνομα: Αγγελική Καλαϊτζη) (Μυτιληνιοί Σάμου, 16 Απριλίου 1924) είναι Ελληνίδα τραγουδίστρια του ελαφρού και λαϊκού τραγουδιού.
Μιχαήλ Α΄ Κομνηνός Δούκας

Ο Μιχαήλ Α΄ Κομνηνός Δούκας ή Μιχαήλ Α΄ Άγγελος (1170 - 1215) ο ιδρυτής του Δεσποτάτου της Ηπείρου και πρώτος Δεσπότης της Ηπείρου (1205 - 1215) ήταν νόθος γιος του Σεβαστοκράτορος Ιωάννη Δούκα. Οι παππούδες του ήταν ο Κωνσταντίνος Άγγελος και η Θεοδώρα Κομνηνή κόρη του Αλεξίου Α΄ Κομνηνού του πρώτου Βυζαντινού αυτοκράτορα από την Δυναστεία των Κομνηνών. Οι αυτοκράτορες Ισαάκιος Β΄ Άγγελος και Αλέξιος Γ´ Άγγελος ήταν πρώτα του ξαδέλφια γιοι του θείου του Ανδρόνικου Άγγελου. Ο πατέρας του προερχόταν από την Δυναστεία των Αγγέλων αλλά ο ίδιος προτίμησε το επώνυμο της γιαγιάς του. Ξεκίνησε σαν όμηρος στην Γ΄ Σταυροφορία και στα τέλη της δεκαετίας του 1190 διορίστηκε κυβερνήτης στο Θέμα Μυλάσσης και Μελανουδίου. Εξεγέρθηκε εναντίον του ξαδέλφου του Αλέξιου Γ΄, ηττήθηκε και δραπέτευσε στους Σελτζούκους. 

Οι Φράγκοι που συμμετείχαν στην Δ΄ Σταυροφορία κατέλαβαν την Κωνσταντινούπολη και ίδρυσαν την Λατινική Αυτοκρατορία (1204), ο ίδιος υπηρέτησε τον Βονιφάτιο τον Μομφερρατικό. Ο Μιχαήλ Α΄ εγκατέλειψε σύντομα τον Βονιφάτιο και κατέφυγε στην Ήπειρο, ανακηρύχτηκε κυβερνήτης της περιοχής αφού παντρεύτηκε την κόρη ενός τοπικού μεγιστάνα. Η Ήπειρος έγινε σύντομα τον καταφύγιο όλων των Ελλήνων που αντιστάθηκαν στους Λατίνους κατακτητές. Την ίδια περίοδο προσπάθησε να αντισταθεί στους Σταυροφόρους που επιτέθηκαν στην Πελοπόννησο αλλά σε εκστρατεία την διετία (1207 - 1209) ηττήθηκε στην Μάχη του ελαιώνα του Κούντουρα. Ο Μιχαήλ Α΄ ήθελε να εξασφαλίσει τις κατακτήσεις του στην Ήπειρο γι'αυτό ξεκίνησε διαπραγματεύσεις με τον πάπα Ιννοκέντιο Γ΄ και έκλεισε συνθήκες με την Λατινική Αυτοκρατορία και την Δημοκρατία της Βενετίας. Την ίδια περίοδο πλήρωσε τα λύτρα για την απελευθέρωση του ξαδέλφου του Αλέξιου Γ΄ και σύμφωνα με μετέπειτα ιστορικούς ο Αλέξιος νομιμοποίησε τον ίδιο και τους απογόνους του ως κυβερνήτες της Ηπείρου. Ο Μιχαήλ Α΄ συμμάχησε με τους Βουλγάρους και επιτέθηκε στο Βασίλειο της Θεσσαλονίκης αλλά σύντομα με την επέμβαση του Λατίνου αυτοκράτορα Ερρίκου της Φλάνδρας άλλαξε στάση και υπερασπίστηκε την Θεσσαλονίκη από τις Βουλγαρικές επιδρομές. Την ίδια εποχή τα στρατεύματα του κατέλαβαν για σύντομο χρονικό διάστημα την Κομητεία των Σαλώνων, προσπάθησε να ανακτήσει το Δυρράχιο και την Κέρκυρα από την Βενετία αλλά απέτυχε (1213 - 1214). Δολοφονήθηκε στον ύπνο του (1215), τον διαδέχθηκε ο ετεροθαλής αδελφός του Θεόδωρος Κομνηνός Δούκας.
Μιχαήλ Ατταλειάτης

Ο Μιχαήλ Ατταλειάτης (1022-1080) ήταν Βυζαντινός αξιωματούχος και ιστορικός, που έζησε στην Κωνσταντινούπολη και τις γύρω επαρχίες της αυτοκρατορίας το δεύτερο μισό του ενδέκατου αιώνα. Ηταν νεότερος σύγχρονος (πιθανόν ακόμη και μαθητής) του Μιχαήλ Ψελλού και ενδεχομένως μεγαλύτερος συνάδελφος του Ιωάννη Σκυλίτζη, των δύο άλλων Βυζαντινών ιστορικών του ενδέκατου αιώνα, των οποίων σώζονται τα έργα τους.
Μάρκος Βιψάνιος Αγρίππας

Ο Μάρκος Βιψάνιος Αγρίππας ("Marcus Vipsanius Agrippa", 63 π.Χ. – Μάρτιος 12 π.Χ.) ήταν Ρωμαίος πολιτικός, στρατηγός και αρχιτέκτονας. Ήταν στενός φίλος, γαμπρός και υπαξιωματικός του Οκταβιανού και ήταν υπεύθυνος για την κατασκευή μερικών από τα πιο αξιοσημείωτα κτήρια στην ιστορία της Ρώμης καθώς και για σημαντικές στρατιωτικές νίκες, κυρίως για τη ναυμαχία του Ακτίου το 31 π.Χ. ενάντια στις δυνάμεις του Μάρκου Αντώνιου και της Κλεοπάτρας. Ως αποτέλεσμα αυτών των νικών, ο Οκταβιανός έγινε ο πρώτος Ρωμαίος αυτοκράτορας, υιοθετώντας το όνομα Αύγουστος. Ο Αγρίππας βοήθησε τον Αύγουστο να καταστήσει τη Ρώμη "πόλη του μαρμάρου" και να ανακαινίσει τα υδραγωγεία, ώστε να προσφέρει σε όλους τους Ρωμαίους, από κάθε κοινωνική τάξη, πρόσβαση σε υψηλής ποιότητας δημόσιες υπηρεσίες. Από κοινού με τον Γάιο Μαικήνα και τον Οκταβιανό, ήταν ένα από τα πρόσωπα που συνέβαλαν καθοριστικά στην εδραίωση του Πριγκιπάτου.
Εθνικός Διχασμός

Ο Εθνικός Διχασμός (1915-1917) ήταν σειρά από εμφύλιες διαμάχες με ζητούμενο τη συμμετοχή της Ελλάδας στον Α' Παγκόσμιο Πόλεμο (1914-1918), οι οποίες διαίρεσαν (και γεωγραφικά) τη χώρα σε δύο αντίπαλες παρατάξεις που αντικατόπτριζαν τους αντιμαχόμενους συνασπισμούς του Πολέμου, και την οδήγησαν στο πλευρό της Τριπλής Συνεννόησης (Αντάντ), το 1917, σε κατάσταση μειωμένης εθνικής κυριαρχίας (αρμοστεία), με την ενότητα του έθνους (και για πρώτη φορά του στρατού) διασπασμένη για τα επόμενα 20 χρόνια.

Σε πρώτο επίπεδο οι συμπλεύσεις των δύο μεγάλων πρωταγωνιστών αυτής της περιόδου με τους πολεμικούς συνασπισμούς ήταν που επικαθόρισαν τη διένεξη. Από τη μία ο πρωθυπουργός Ελευθέριος Βενιζέλος με το κόμμα των Φιλελευθέρων πίστευε πως η Ελλάδα θα έπρεπε να συμμαχήσει με τους Συμμάχους της Αντάντ ώστε να διαφυλάξει την πρόσφατη επέκταση της χώρας στα πρώην οθωμανικά εδάφη, αλλά και για να της επιτρέψουν να διευρυνθεί μέσω θαλάσσης, καθώς μόνο αυτές οι χώρες διέθεταν σημαντικές ναυτικές δυνάμεις. Από την άλλη ο Βασιλιάς Κωνσταντίνος Α΄ και το φιλομοναρχικό Κόμμα Εθνικοφρόνων, του Δημητρίου Γούναρη, πρόκρινε την «ευμενή ουδετερότητα» προς την Αντάντ (αφού οι ακτές της Ελλάδας ήταν ευπρόσβλητες στο συμμαχικό ναυτικό), μια στάση που όμως ήταν βολική για τις Κεντρικές Δυνάμεις αφού δυσχέραινε το ναυτικό των αντιπάλων τους στο Αιγαίο και δεν επέτρεπε να ανοίξει το Μακεδονικό Μέτωπο για βοήθεια της συμμάχου της Ελλάδας, Σερβίας.

Σε πιο βαθύ επίπεδο, ο διχασμός ήταν μια εμφύλια αναμέτρηση ανάμεσα στην «Παλιά Ελλάδα» (σε ανίερη συμμαχία με τις ξένες μειονότητες των «Νέων Χωρών»), και στην πλειοψηφία των μέχρι χθες αλύτρωτων Ελλήνων των Νέων Χωρών, όπως θα αποτυπωθεί, και γεωγραφικά, ανάμεσα στο «κράτος των Αθηνών» και στο «κράτος της Θεσσαλονίκης».

Η διένεξη προκάλεσε εξαιρετικά βαθύ χάσμα στην ελληνική κοινωνία, το οποίο άγγιξε για πρώτη φορά το στράτευμα («Επίστρατοι»), στρώνοντας τον δρόμο για τις δικτατορίες του μεσοπολέμου (πραξικόπημα του Πάγκαλου, δικτατορία του Μεταξά) και τη Χούντα των Συνταγματαρχών. Ορισμένα απότοκα της πρωτοφανούς, στα ελληνικά χρονικά, βαρβαρότητας των Νοεμβριανών στην πολιτική σκηνή στιγμάτισαν έμμεσα την ελληνική κοινωνία για πολλές δεκαετίες αργότερα (π.χ. τo ιδιώνυμο και οι εξορίες σε ξερονήσια ή τα βασανιστήρια και οι ακρότητες επί Κατοχής και Εμφυλίου), ενώ οδήγησαν και στην έκπτωση της μοναρχίας στην Ελλάδα, με το δημοψήφισμα του 1974. Όπως συνέβη με άλλα τέτοια συλλογικά τραύματα (π.χ. δωσιλογισμός στην Κατοχή), η ιστοριογραφία και το αυτολογοκριμένο συλλογικό μνημονικό, όταν δεν το παραποίησαν για να στηρίξουν τις εκάστοτε αφηγήσεις, το εγκατέλειπαν στη λήθη ή το ομογενοποιούσαν κάτω από ένα ωραιοποιητικό και ατομοκεντρικό σχήμα.
Χέλμουτ Τσιλκ

Ο Χέλμουτ Τσιλκ (9 Ιουνίου 1927 – 24 Οκτωβρίου 2008) ήταν Αυστριακός δημοσιογράφος και πολιτικός.
Πίγκνιου

thumb|right|150px|Ο θυρεός του Πίγκνιου
To Πίγκνιου (Γερμανικά:Panix) είναι δήμος της Ελβετίας. Βρίσκεται στο καντόνι του Γκραουμπύντεν, στη διοικητική περιφέρεια Συρσέλβα. Επίσημη γλώσσα του δήμου είναι η Ρομανσική.

Βρίσκεται στις Ελβετικές Άλπεις και καλύπτει έκταση 17,98 τετραγωνικών χιλιομέτρων με μέγιστο υψόμετρο τα 1.301 μέτρα. Αριθμεί 43 κατοίκους (απογραφή Δεκεμβρίου 2004) ενώ η πληθυσμιακή πυκνότητα είναι 2 κάτοικοι ανά τετραγωνικό χιλιόμετρο.

Το Πίγκνιου κατοικήθηκε αρχικά από τις γύρω περιοχές - πιθανόν από τη γειτονική κοινότητα του Άντιαστ. Το όνομα Pingyow πρωτοεμφανίζεται το 1403, ενώ το Γερμανικό όνομα Panix το 1522. Η εκκλησία του Αγίου Βαλεντίνου ανεγέρθηκε το 1465 και αποτέλεσε προορισμό προσκυνητών. Στις 7 Οκτωβρίου του 1799 το Πίγκνιου λεηλατήθηκε και πυρπολήθηκε από τα στρατεύματα του Ρώσου στρατηγού Αλεξάντερ Σουβόροφ που υποχωρούσαν δια μέσου του Περάσματος του Πάνιξ.

Το Πίγκνιου παραμένει μια παραδοσιακή αγροτική κοινότητα χωρίς βιομηχανία ή εμπορικές υποδομές. Το σχολείο του δήμου έκλεισε το 1974.

Την 1η Ιανουαρίου 2014 οι πρώην δήμοι Πίγκνιου, Castrisch, Ilanz, Ladir, Luven, Pitasch, Riein, Ruschein, Schnaus, Sevgein, Duvin, Rueun και συγχωνεύτηκαν, αποτελώντας τον νέο δήμο Ίλαντς/Γκλίον (Ilanz/Glion).
Άννα Χατζησοφιά

Η Άννα Χατζησοφιά (Τύρναβος, 28 Δεκεμβρίου 1958) είναι Ελληνίδα σεναριογράφος, ηθοποιός και πολιτικός. Συνέγραψε πολλά ελληνικά σήριαλ, τα περισσότερα μαζί με τον Χάρη Ρώμα, ο οποίος πρωταγωνιστούσε σε αυτά.
Μιχαήλ Β΄ Κομνηνός Δούκας

Ο Μιχαήλ Β΄ Κομνηνός Δούκας ή Μιχαήλ Άγγελος (περί το 1206 - 1268), Δεσπότης της Ηπείρου (1230 - 1268) ήταν νόθος γιος του Μιχαήλ Α΄ Κομνηνού Δούκα του ιδρυτή του Δεσποτάτου της Ηπείρου. Το Δεσποτάτο της Ηπείρου περιείχε την Ήπειρο, την δυτική Μακεδονία, την Θεσσαλία και ολόκληρη την δυτική Ελλάδα μέχρι την Ναύπακτο.
 Ο ιστορικός Δημήτριος Πολέμης εκτιμά ότι γεννήθηκε τα πρώτα χρόνια της βασιλείας του πατέρα του (1205 - 1215), πιθανότατα το 1206. Ο ίδιος και τα υπόλοιπα μέλη της οικογένειας του ανήκαν στον Οίκο των Αγγέλων αλλά χρησιμοποιούσαν το επώνυμο "Δούκας" ή "Κομνηνός Δούκας" ενώ μερικοί σύγχρονοι Βυζαντινοί ιστορικοί του αποδίδουν το επώνυμο "Άγγελος".
Πάπας Ανθηρός

Ο Πάπας Ανθηρός ("Papa Antero", ... - 3 Ιανουαρίου 236) ήταν Πάπας από τις 21 Νοεμβρίου του 235 έως τον θάνατό του το 236. Σύμφωνα με τον κατάλογο των Παπών της Αγίας Έδρας, διαδέχθηκε τον πάπα Ποντιανό, που εκτοπίστηκε από τη Ρώμη μαζί με τον αντιπάπα Ιππόλυτο της Ρώμης στη Σαρδηνία.

Υπάρχει η άποψη ότι μαρτύρησε στη φυλακή κατά τη διάρκεια των διωγμών του αυτοκράτορα Μαξιμίνου του Θράκα, αλλά υφίστανται ελάχιστες μαρτυρίες για αυτό, και το πιθανότερο είναι ότι πέθανε ειρηνικά κατά τη διάρκεια εκείνων των διωγμών. Τάφηκε στην παπική κρύπτη του κοιμητηρίου του πάπα Καλλίστου Α΄ στη Ρώμη και αργότερα αγιοποιήθηκε. 

Ο Αντέρως, που έγινε πάπας για ένα μήνα και δέκα ημέρες, θεωρείται ελληνικής καταγωγής. Το δυτικοποιημένο όνομά του Ανθηρός θεωρείται ότι προήλθε μετά από μικρή παραμόρφωση, όπως υποστηρίζει ο Λιστενμπερζέ, του ακραιφνώς ελληνικού Αντέρως, προς "ωραιοποίηση" για να μη θυμίζει περίοδο ειδωλολατρίας, που όμως θα μπορούσε να υποδεικνύει ότι ήταν απελεύθερος. 

Κατά τους Λατίνους συγγραφείς ο Αντέρως φέρεται να κατάγεται από την Ελλάδα, ενώ κατ΄ άλλους από την Μεγάλη Ελλάδα ως γιος κάποιου Ρωμύλου. Αν και θεωρείται ότι μαρτύρησε στη φυλακή χωρίς όμως να υφίστανται ιστορικά στοιχεία περί αυτού, αντίθετα υπάρχουν στοιχεία της περιόδου που κατείχε την Αγία Έδρα. Ο τάφος του ανευρέθηκε το 1854 και φέρει ελληνική επιγραφή "Αντέρως επι..", που ερμηνεύεται ως "Αντέρως επίσκοπος".

Σύμφωνα με το δυτικό εορτολόγιο ο Άγιος Ανθηρός εορτάζεται στις 3 Ιανουαρίου.
Καρσαμάκι

thumb|right|150px|Ο θυρεός του Καρσαμάκι
To Καρσαμάκι (φινλανδικά: "Kärsämäki") είναι δήμος της Φινλανδίας.

Υπάγεται στο διοικητικό διαμέρισμα Όουλου ,στην Βόρειας Οστροβόθνιας. Έχει πληθυσμό 3.107 κατοίκων (απογραφή 2003) και καλύπτει έκταση 701,12 τετραγωνικών χιλιομέτρων από τα οποία 3,67 καλύπτονται από νερό. Η πληθυσμιακή πυκνότητα είναι 4,4 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Στο Καρσαμάκι υπάγονται διοικητικά και 11 χωριά της γύρω περιοχής.
Χάινριχ Χάινε

Ο Χάινριχ Χάινε (Christian Johann Heinrich Heine, Ντίσελντορφ 13 Δεκεμβρίου 1797 – Παρίσι 17 Φεβρουαρίου 1856) ήταν ένας από τους σημαντικότερους Γερμανούς ποιητές του 19ου αιώνα. Επίσης ήταν δημοσιογράφος, δοκιμιογράφος και κριτικός λογοτεχνίας.
Αντίπαπας

Αντίπαπας ("Antipapa") είναι ένα πρόσωπο το οποίο, σε αντίθεση με εκείνον που θεωρείται γενικά ως ο νόμιμα εκλεγμένος Πάπας, διεκδικεί με σημαντική υποστήριξη τη θέση του επισκόπου της Ρώμης και του ηγέτη της Καθολικής Εκκλησίας. Πρόσωπα που ισχυρίζονται ότι είναι ο Πάπας αλλά έχουν λίγους ακόλουθους, όπως οι σύγχρονοι σεντεβακαντιστές αντίπαπες, δε θεωρούνται γενικά αντίπαπες και συνεπώς δε συμπεριλαμβάνονται στην επίσημη καταμέτρηση.

thumb|200px|Ο Αντίπαπας Βενέδικτος ΙΓ΄
Στον κατάλογο των παπών της, η ετήσια επετηρίδα της Αγίας Έδρας ("Annuario Pontificio"), προσαρτά στο όνομα του Πάπα Λέοντα Η΄ (963-965) την ακόλουθη σημείωση: ""Στο σημείο αυτό, όπως και στα μέσα του ενδέκατου αιώνα, συναντάμε εκλογές στις οποίες προβλήματα εναρμόνισης ιστορικών κριτηρίων με τη θεολογία και το κανονικό δίκαιο καθιστούν αδύνατο να αποφασιστεί ξεκάθαρα ποια πλευρά κατείχε τη νομιμότητα, που η ύπαρξή της εγγυάται την αδιάκοπη νόμιμη διαδοχή των διαδόχων του Αποστόλου Πέτρου. Η αβεβαιότητα που υπάρχει σε ορισμένες περιπτώσεις, κατέστησε σκόπιμη την εγκατάλειψη της τοποθέτησης διαδοχικών αριθμών στον κατάλογο των Παπών"."
Μπλένταρ Κόλα

Ο Μπλένταρ Κόλα (αλβανικά: "Bledar Kola", σε ελληνικές πηγές αναφέρεται και ως Χριστόφορος Κόλα, 1 Αυγούστου 1972) γνωστός και με το παρωνύμιο «Μπλέντι» είναι Αλβανός πρώην διεθνής ποδοσφαιριστής και νυν προπονητής. Κατά το μεγαλύτερο διάστημα της καριέρας του αγωνίστηκε στο ελληνικό πρωτάθλημα αποτελώντας, μεταξύ άλλων, μέλος του Παναθηναϊκού και της ΑΕΚ. Επρόκειτο για αριστεροπόδαρο, ο οποίος μπορούσε να αγωνιστεί σε όλες τις θέσεις της μεσαίας γραμμής.
Γιώργος Θεοδότου

Ο Γιώργος Θεοδότου (1 Ιανουαρίου 1974) είναι Κύπριος ποδοσφαιριστής που αγωνίζεται ως αμυντικός και ανήκει στην Ανόρθωση Αμμοχώστου.
Τσάρλι Γιάνκος

Ο Τσάρλι Γιάνκος είναι παλαίμαχος διεθνής Αυστραλός ποδοσφαιριστής ελληνικής καταγωγής που αγωνιζόταν ως αμυντικός.
Δίρφυς

Η Δίρφυς, πλέον γνωστή και ως Δίρφη, είναι σημαντική οροσειρά της κεντροανατολικής Εύβοιας. Το Δέλφι στα 1.743 μέτρα, αποτελεί την υψηλότερη κορυφή της. Εξαιρώντας τα βουνά της Κρήτης είναι το ψηλότερο βουνό της νησιωτικής Ελλάδας. Έχει έντονο ανάγλυφο και είναι αρκετά απότομη, κυρίως στην ανατολική της πλευρά. Η δυτική της πλευρά παρουσιάζει κωνικό σχήμα. Η Δίρφυς παρουσιάζει επίσης έντονες χιονοπτώσεις κατά την διάρκεια του χειμώνα, γιατί είναι εκτεθειμένη στα ψυχρά βορειανατολικά ρεύματα.
Η χλωρίδα και η πανίδα της Δίρφυος είναι αρκετά πλούσια και σε μεγάλα υψόμετρα απαντώνται σπουδαία ελατοδάση ενώ σε χαμηλότερα υψόμετρα απαντώνται καστανιές, δρυς, πλατάνια, πεύκα και διάφορα φυλλοβόλα.

Στην αρχαιότητα επί της κορυφής της φερόταν αρχαίο ιερό της Διρφύας Ήρας. Σημαντικότερα χωριά της Δίρφυος είναι η Στενή Δίρφυος, που αποτελεί έδρα του ομώνυμου δήμου Διρφύων, που βρίσκεται στη δυτική παρυφή του όρους, και οι Στρόπωνες που βρίσκονται στην ανατολική πλαγιά.

Οι περιοχές της Δίρφης: δάσος Στενής και Δελφοί είναι προστατευόμενοι βιότοποι του Natura 2000 κατά μία συνολική έκταση 13,6 τ.χλμ.